b'\n_START_ARTICLE_\nParta-Jussi\n_START_PARAGRAPH_\nParta-Jussi (Hard Haid Moe) on fiktiivinen Disney-sarjakuvien hahmo. H\xc3\xa4nt\xc3\xa4 n\xc3\xa4htiin usein Aku Ankka -lehdess\xc3\xa4 1970-luvulla._NEWLINE_Parta-Jussin loivat Dick Kinney ja Al Hubbard 1960-luvulla Aku Ankka -sarjakuviin. Useimmiten Parta-Jussin kuvittajana on toiminut Tony Strobl. Eurooppalaisissa sarjakuvissa Parta-Jussi on nyky\xc3\xa4\xc3\xa4n harvoin n\xc3\xa4hty hahmo, mutta Brasiliassa h\xc3\xa4nell\xc3\xa4 on ollut oma lehtens\xc3\xa4kin._NEWLINE_Parta-Jussi on kuvattu maalaistolloksi, hillbillyksi. H\xc3\xa4n turvautuu usein haulikkoonsa. Parta-Jussin koiran nimi on Hannibal._NEWLINE_Parta-Jussi on siit\xc3\xa4 harvinainen Aku Ankan sivuhahmo, ett\xc3\xa4 h\xc3\xa4n on selv\xc3\xa4sti ihminen, poiketen mustanen\xc3\xa4isist\xc3\xa4 koirahahmoista.'